
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 232 

22 Φεβρουάριου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθιέρωση υπερωριακής εργασίας με αμοιβή, πέραν 
του κανονικού ωραρίου, για τριάντα δύο (32) 
υπαλλήλους της Διεύθυνσης Τοπικής Αυτοδιοίκησης 
και Διοίκησης Ν. Αιτωλοακαρνανίας, της Περιφέρειας 


Δυτικής Ελλάδας, για το έτος 2006. 1 

Καθιέρωση υπερωριακής, με αμοιβή, εργασίας, πέραν 
του κανονικού ωραρίου, για μία (1) μόνιμη υπάλ¬ 
ληλο του Κ.Α. Φ. Ξηράς Καβάλας, για το Α' εξά¬ 
μηνο του 2006. 2 

Καθιέρωση υπερωριακής, με αμοιβή, εργασίας, πέραν 
του κανονικού ωραρίου, για μία (1) μόνιμη υπάλ¬ 
ληλο του Κ.Α. Φ. Λιμένα Καβάλας, για το Α' εξά¬ 
μηνο του 2006. 3 


Καθιέρωση υπερωριακής με αμοιβή εργασίας, πέραν 
της υποχρεωτικής, για τρεις (3) υπαλλήλους του 
γραφείου και τον οδηγό του αυτοκινήτου της Γε¬ 
νικής Γραμματέως της Περιφέρειας Πελοποννή- 


σου, για το έτος 2006. 4 

Σύσταση ελεγκτικής ομάδας για τη διενέργεια ελέγ¬ 
χου στο Περιφερειακό Επιχειρησιακό Πρόγραμμα 

«ΣΤΕΡΕΑΣ - ΕΛΛΑΔΟΣ». 5 

Σύσταση οργανικών θέσεων με σύμβαση εργασίας ιδι¬ 
ωτικού δικαίου αορίστου χρόνου στο ΤΕΙ Λάρισας, 

σε εφαρμογή των διατάξεων του π.δ. 164/2004. 6 

Ειδικό Πρόγραμμα Ολοκληρωμένης Παρέμβασης για 
144 μισθωτούς της επιχείρησης ΚΑΠΝΟΒΙΟΜΗΧΑ¬ 
ΝΙΑ ΚΕΡΑΝΗΣ ΑΒΕΕ που βρίσκονται σε επίσχεση 
εργασίας. 7 


Α ΠΟΦΑΣΕΙ Σ 

Αριθμ. 5885 (1) 


Καθιέρωση υπερωριακής εργασίας με αμοιβή, πέραν 
του κανονικού ωραρίου, για τριάντα δύο (32) υπαλ¬ 
λήλους της Διεύθυνσης Τοπικής Αυτοδιοίκησης και 
Διοίκησης Ν. Αιτωλοακαρνανίας, της Περιφέρειας 
Δυτικής Ελλάδας, για το έτος 2006. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 


297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του ν. 2503/1997 (ΦΕΚ 107/Α/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ/τος 63/2005 (ΦΕΚ 98/Α/22.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γ ενικού Λογιστηρίου του Κράτους. 

5. Το υπ’ αριθμ. 1531/26.1.2006 έγγραφο της Περιφέρει¬ 
ας Δυτικής Ελλάδας και της σχετικής βεβαίωσης της 
αρμόδιας Υπηρεσίας Δημοσιονομικού Ελέγχου. 

6. Την ανάγκη απασχόλησης, τριάντα δύο (32) υπαλ¬ 
λήλων, της Διεύθυνσης Τοπικής Αυτοδιοίκησης και Δι¬ 
οίκησης Ν. Αιτωλοακαρνανίας της Περιφέρειας Δυτικής 
Ελλάδας και πέραν του κανονικού ωραρίου, για το έτος 
2006, κατά τις απογευματινές ώρες των εργάσιμων 
ημερών Δευτέρα έως Παρασκευή και μέχρι την 22η 
ώρα, για την αντιμετώπιση έκτακτων και αυξημένων 
υπηρεσιακών αναγκών που προκύπτουν, αφενός, λόγω 
της συμμετοχής υπαλλήλων της ανωτέρω Διεύθυνσης 
σε εκπαιδευτικά σεμινάρια στην έδρα της Περιφέρει¬ 
ας, καθ’ όλη τη διάρκεια του έτους, με αποτέλεσμα ο 
όγκος της δουλειάς τους να διεκπεραιώνεται από τους 
υπόλοιπους υπαλλήλους, αφετέρου, λόγω της εκκα¬ 
θάρισης του αρχείου παρελθόντων ετών, το οποίο θα 
μεταφερθεί στα Γ ενικά Αρχεία του Κράτους, καθώς και 
της εκκαθάρισης άχρηστων, λόγω παλαιότητας υλικών, 
τα οποία θα σταλούν στον Ο.Δ.Δ.Υ. στην Πάτρα. 

7. Την ύπαρξη εγγεγραμμένης πίστωσης για το σκοπό 
αυτό, ύψους οκτώ χιλιάδων (8.000) ευρώ, στον ΚΑΕ 0511 
του φορέα 907-01/061 του προϋπολογισμού, έτους 2006, 
της Διεύθυνσης Τοπικής Αυτοδιοίκησης και Διοίκησης Ν. 
Αιτωλοακαρνανίας, της Περιφέρειας Δυτικής Ελλάδας, 
σε βάρος της οποίας προκαλείται δαπάνη ίση περίπου 
με ολόκληρο το ποσό της πίστωσης αυτής. 

8. Τον ορισμό ως υπεύθυνης για τον έλεγχο και την 
παρακολούθηση της προσφοράς υπερωριακής εργασίας 
των ανωτέρω υπαλλήλων, της Κωνσταντίνας Πολύζου, 
υπαλλήλου του κλάδου ΠΕΙ Διοικητικού-Λογιστικού, 
προϊσταμένης Τμήματος Διοικητικού-Οικονομικού της 
ανωτέρω Διεύθυνσης. 

9. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527/ 
Α/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή εργασία με αμοιβή, πέραν 
του κανονικού ωραρίου, για το έτος 2006, κατά τις 
απογευματινές ώρες των εργάσιμων ημερών Δευτέρα 
έως Παρασκευή και από τη 16η μέχρι την 22η ώρα, για 
τριάντα δύο (32) υπαλλήλους της Διεύθυνσης Τοπικής 
Αυτοδιοίκησης και Διοίκησης Ν. Αιτωλοακαρνανίας και 
μέχρι τρεις χιλιάδες πεντακόσιες (3.500) ώρες συνολικά 
για όλους τους ανωτέρω υπαλλήλους, σύμφωνα με τον 
πίνακα προγραμματισμού της ανωτέρω Διεύθυνσης της 
Περιφέρειας Δυτικής Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-*- 

Αριθ. 6415 

Καθιέρωση υπερωριακής, με αμοιβή, εργασίας, πέραν 
του κανονικού ωραρίου, για μία (1) μόνιμη υπάλλη¬ 
λο του Κ.Α. Φ. Ξηράς Καβάλας, για το Α' εξάμηνο 
του 2006. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του ν. 2503/1997 (ΦΕΚ 107/Α/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ/τος 63/2005 (ΦΕΚ 98/Α/22.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γενικού Λογιστηρίου του Κράτους. 

5. Το υπ’ αριθμ. 509/20.1.2006 έγγραφο της Περιφέρει¬ 
ας Ανατολικής Μακεδονίας-Θράκης και των συνημμένων 
σ’ αυτό, πρακτικού της Διοικούσας Επιτροπής του Κ.Α.Φ. 
Ξηράς Καβάλας, του πίνακα προγραμματισμού υπερω- 


ριακής απασχόλησης και της σχετικής βεβαίωσης της 
Υ.Δ.Ε. στο νομό Καβάλας. 

6. Την ανάγκη απασχόλησης, κατά το Α' εξάμηνο 
του 2006, μιας (1) μόνιμης υπαλλήλου του Κ.Α.Φ. Ξηράς 
Καβάλας και πέραν του κανονικού ωραρίου, κατά τις 
απογευματινές ώρες των εργασίμων ημερών Δευτέρα 
έως Παρασκευή και από την 16η μέχρι την 22η ώρα, 
λόγω αυξημένων υπηρεσιακών αναγκών που προέκυψαν 
από την αύξηση χορήγησης σωματειακών και ατομικών 
δανείων, συχνών επιδοτήσεων των φορτοεκφορτωτών- 
λιμενεργατών και τις νέες ρυθμίσεις των τιμολογίων 
αμοιβής τους. 

7. Την ύπαρξη εγγεγραμμένης πίστωσης στον ΚΑΕ 
0261 του προϋπολογισμού έτους 2006 του Κ.Α.Φ. Ξη¬ 
ράς Καβάλας, ύψους δύο χιλιάδων επτακοσίων πενήντα 
(2.750) ευρώ, σε βάρος της οποίας προκαλείται δαπάνη 
χιλίων διακοσίων τριάντα επτά ευρώ και πενήντα λε¬ 
πτών (1.237,50). 

8. Τον ορισμό ως υπευθύνου για τον έλεγχο και 
την παρακολούθηση της προσφοράς υπερωριακής 
εργασίας της ανωτέρω υπαλλήλου, του Αθανασίου Σα¬ 
μαρά, Προϊσταμένου του Τμήματος Κοινωνικής Επιθε¬ 
ώρησης (Σ.ΕΠ.Ε) Ν. Καβάλας και Προέδρου του Κ.Α.Φ. 
Ξηράς Καβάλας. 

9. Την υπ’ αριθμ.. ΔΙΔΚ/Φ.1/2/6139/23.3.2004 (ΦΕΚ 527/ 
Α/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή, με αμοιβή, εργασία πέραν 
του κανονικού ωραρίου, κατά τις απογευματινές ώρες 
των εργάσιμων ημερών Δευτέρα έως Παρασκευή και 
από την 16η μέχρι την 22η ώρα, για το Α' εξάμηνο του 
2006, για μία (1) μόνιμη υπάλληλο ΔΕ Διοικητικού -Λο¬ 
γιστικού του Κ.Α.Φ. Ξηράς Καβάλας και μέχρι διακόσιες 
πενήντα (250) ώρες συνολικά, σύμφωνα με τον πίνακα 
προγραμματισμού του προαναφερόμενου Ν.Π.Δ.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. 6401 (3) 

Καθιέρωση υπερωριακής, με αμοιβή, εργασίας, πέραν 
του κανονικού ωραρίου, για μία (1) μόνιμη υπάλλη¬ 
λο του Κ.Α. Φ. Λιμένα Καβάλας, για το Α' εξάμηνο 
του 2006. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του ν. 2503/1997 (ΦΕΚ 107/Α/30.5.1997) 
«Διοίκηση, οργάνωση, στελέχωση της Περιφέρειας, 
ρύθμιση θεμάτων για την τοπική αυτοδιοίκηση και άλ¬ 
λες διατάξεις». 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ/τος 63/2005 (ΦΕΚ 98/Α/22.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γενικού Λογιστηρίου του Κράτους. 

5. Το υπ’ αριθμ. 506/20.1.2006 έγγραφο της Περιφέ¬ 
ρειας Ανατολικής Μακεδονίας-Θράκης και των συνημ¬ 
μένων σ’ αυτό, πρακτικού της Διοικούσας Επιτροπής 
του Κ.Α.Φ. Λιμένα Καβάλας, του πίνακα προγραμματι¬ 
σμού υπερωριακής απασχόλησης και της βεβαίωσης 
της Υ.Δ.Ε. στο νομό Καβάλας. 

6. Την ανάγκη απασχόλησης, κατά το Α' εξάμη¬ 
νο του 2006, μιας (1) μόνιμης υπαλλήλου του Κ.Α.Φ. 
Λιμένα Καβάλας και πέραν του κανονικού ωραρίου, 
κατά τις απογευματινές ώρες των εργασίμων ημερών 
Δευτέρα έως Παρασκευή και από την 16 η μέχρι την 
22 η ώρα, λόγω αυξημένων υπηρεσιακών αναγκών που 
προέκυψαν από τη μετάταξη της άλλης υπαλλήλου 
και απρόβλεπτων και εξαιρετικών αναγκών, όπως 
αύξηση χορήγησης σωματειακών και ατομικών δα¬ 
νείων συχνών επιδοτήσεων των φορτοεκφορτωτών- 
λιμενεργατών και τις νέες ρυθμίσεις των τιμολογίων 
αμοιβής τους. 

7. Την ύπαρξη εγγεγραμμένης πίστωσης στον ΚΑΕ 
0261 του προϋπολογισμού έτους 2006 του ΚΑΦ Λιμένα 
Καβάλας, ύψους τριών χιλιάδων εξακοσίων ενενήντα 
έξι (3.696) ευρώ, σε βάρος της οποίας προκαλείται δα¬ 
πάνη χιλίων εξακοσίων εξήντα τεσσάρων (1.664) ευρώ 
περίπου. 

8. Τον ορισμό ως υπευθύνου για τον έλεγχο και την 
παρακολούθηση της προσφοράς υπερωριακής εργασί¬ 
ας, της ανωτέρω υπαλλήλου, του Αλέξανδρου Ελευθε¬ 
ρίου, Προέδρου του ΚΑΦ Λιμένα Καβάλας. 

9. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Α/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή με αμοιβή εργασία πέραν 
του κανονικού ωραρίου, κατά τις απογευματινές ώρες 
των εργάσιμων ημερών Δευτέρα έως Παρασκευή και 
από την 16η μέχρι την 22η ώρα, για το Α' εξάμηνο του 
2006, για μία (1) μόνιμη υπάλληλο ΔΕ Διοικητικού -Λογι¬ 
στικού του Κ.Α.Φ. Λιμένα Καβάλας και μέχρι τριακόσιες 
(300) ώρες συνολικά, σύμφωνα με τον πίνακα προγραμ¬ 
ματισμού του προαναφερόμενου Ν.Π.Δ.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 


Αριθ. 5882 (4) 

Καθιέρωση υπερωριακής με αμοιβή εργασίας, πέραν της 
υποχρεωτικής, για τρεις (3) υπαλλήλους του γρα¬ 
φείου και τον οδηγό του αυτοκινήτου της Γ ενικής 
Γραμματέως της Περιφέρειας Πελοποννήσου, για το 
έτος 2006. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τ ις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/ 
Α/30.5.1997). 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ/τος 63/2005 (ΦΕΚ 98/Α/22.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γενικού Λογιστηρίου του Κράτους. 

5. Το υπ’ αριθμ. 1505/30.1.2006 έγγραφο της Περιφέ¬ 
ρειας Πελοποννήσου και των συνημμένων σ’ αυτό, πίνα¬ 
κα προγραμματισμού και της σχετικής βεβαίωσης της 
Υ.Δ.Ε. στο Νομό Αρκαδίας. 

6. Την ανάγκη απασχόλησης, το έτος 2005, τριών (3) 
υπαλλήλων του γραφείου και του οδηγού του αυτο¬ 
κινήτου της Γενικής Γραμματέως της Περιφέρειας 
Πελοποννήσου, πέραν του κανονικού ωραρίου και 
κατά τις απογευματινές ώρες των εργασίμων ημερών 
Δευτέρα έως Παρασκευή και από την 16 η μέχρι την 22 11 
ώρα, λόγω υπηρεσιακών αναγκών. 

7. Την ύπαρξη εγγεγραμμένης πίστωσης για το σκοπό 
αυτό, στον ΚΑΕ 0511 φορέας 910-03/061 του προϋπο¬ 
λογισμού της Περιφέρειας Πελοποννήσου για το έτος 
2006, η οποία ανέρχεται σε οκτώ χιλιάδες (8.000) ευρώ 
σε βάρος της οποίας προκαλείται δαπάνη, ίση περίπου 
με ολόκληρο το ποσό της πίστωσης αυτής. 

8. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Α/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε, για το έτος 2006, υπερωριακή απογευ¬ 
ματινή με αμοιβή εργασία, πέραν της υποχρεωτικής και 
μέχρι την 22η ώρα των εργάσιμων ημερών Δευτέρα έως 
Παρασκευή, για τρεις (3) υπαλλήλους του γραφείου και 
τον οδηγό του αυτοκινήτου της Γ ενικής Γ ραμματέως 
της Περιφέρειας Πελοποννήσου, μέχρι τριάντα πέντε 
(35) ώρες το μήνα για κάθε υπάλληλο και συνολικά 
μέχρι χίλιες εξακόσιες ογδόντα (1.680) ώρες ετησίως 
για όλους τους ανωτέρω υπαλλήλους, σύμφωνα με τον 

πίνακα προγραμματισμού υπερωριακής εργασίας της 
Περιφέρειας Πελοπόννησου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. 555/0051Α' (5) 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα «ΣΤΕ¬ 
ΡΕΑΣ - ΕΛΛΑΔΟΣ». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν.2860/2000 
«Διαχείριση, παρακολούθηση και έλεγχος του Κοι¬ 
νοτικού Πλαισίου Στήριξης και άλλες διατάξεις» (ΦΕΚ 
Α' 251), όπως τροποποιήθηκε με το άρθρο 23 του ν. 
3148/2003 (ΦΕΚ Α' 136). 

2. Την υπ’ αριθμ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 519). 

3. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών «Μεταβίβαση 
αρμοδιοτήτων και της εξουσίας να υπογράφουν «με 
εντολή Υφυπουργού» στο Γ.Γ. Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γενικού Λογιστηρίου 
του Κράτους» (ΦΕΚ Β' 1185), όπως τροποποιήθηκε με 
την υπ’ αριθμ. 2/20554/0004/19.4.2005 όμοιά της (ΦΕΚ 
Β' 556) και ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ Β' 
1170). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

7. Το ετήσιο πρόγραμμα Τεχνικής Βοήθειας της Ε.Δ.ΕΛ. 
για το έτος 2006. 

8. Την ανάγκη διενέργειας ουσιαστικού ελέγχου στο 
Περιφερειακό Επιχειρησιακό Πρόγραμμα «ΣΤΕΡΕΑΣ - 
ΕΛΛΑΔΑΣ» σε ενέργειες του Ε.Τ.Π.Α, στο πλαίσιο ελέγ¬ 
χου των προγραμμάτων του Ε' Κ.Π.Σ. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.500 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το πρόγραμμα της Τεχνικής Βοήθειας 
της Ε.Δ.ΕΛ., αποφασίζουμε: 


1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) Στο σύστημα διαχείρισης και ελέγχου της Ειδικής 
Υπηρεσίας Διαχείρισης του Περιφερειακού Επιχειρησι¬ 
ακού Προγράμματος Στερεός Ελλάδος. 

β) Στο σύστημα διαχείρισης του Τελικού Δικαιούχου: 
Δ/νση Δημοσίων Έργων, Περιφέρεια Στερεός Ελλά¬ 
δος. 

γ) Στην πράξη «Ολοκλήρωση εργασιών Γενικού Νο¬ 
σοκομείου Λαμίας, νέου κτιριακού συγκροτήματος 300 
κλινών», Υποέργο 1, που υλοποιείται από τη Δ/νση Δη- 
μοσίων'Εργων, Περιφέρεια Στερεός Ελλάδος. 

2. Μέλη της Ελεγκτικής ομάδας ορίζονται οι εξής: 

• Μαρία Κουσουλάκου, υπάλληλος της 51ης Δ/νσης 
Προγραμματισμού και Ελέγχων του Γ.Λ.Κ., ως συντο- 
νίστρια. 

• Καραβίτη Όλγα, υπάλληλος της 51ης Δ/νσης Προ¬ 
γραμματισμού και Ελέγχων του Γ.Λ.Κ. 

• Κωτσοβίνου - Ανδρεάκου Δέσποινα, Πολιτικός Μη¬ 
χανικός, εμπειρογνώμονας. 

3. Ο έλεγχος θα διενεργηθεί κατά το χρονικό διά¬ 
στημα από 26.2.2006 έως 4.3.2006 και από 6.3.2006 έως 
8.3.2006. 

Για τις διαδοχικές μετακινήσεις της ελεγκτικής ομά¬ 
δας θα χρησιμοποιηθεί Ι.Χ. αυτοκίνητο, ταξί εντός των 
ορίων του νομού, ή οποιοδήποτε μέσο μαζικής μεταφο¬ 
ράς. Έργο της Ελεγκτικής Ομάδας ειδικότερα είναι: 

• ο έλεγχος του συστήματος διαχείρισης και ελέγχου 
της Ε.Υ.Δ. του Π.Ε.Π. «Στερεός Ελλάδος», καθώς και της 
εφαρμογής των κανονισμών 1260/1999, 438/2001 και του 
ν. 2860/2000. 

• ο έλεγχος του συστήματος διαχείρισης του Τελικού 
Δικαιούχου, Δ/νση ΔημοσίωνΈργων Περιφέρεια Στερεός 
Ελλάδος, σε ότι αφορά τη δυνατότητα αποτελεσματικής 
εκτέλεσης συγχρηματοδοτούμενων πράξεων σύμφωνα 
με τις εθνικές και κοινοτικές διατάξεις. 

• ο έλεγχος της διαδικασίας ένταξης της ελεγχόμενης 
πράξης στο Π.Ε.Π. Στερεός Ελλάδος, 

• η διαπίστωση της πορείας υλοποίησης της ελεγχό¬ 
μενης πράξης, σύμφωνα με τις εθνικές και κοινοτικές 
διατάξεις, 

• η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• η επιτόπια εξακρίβωση της υλοποίησης του φυσικού 
αντικειμένου της ελεγχόμενης πράξης. 

5. Μετά το πέρας του ελέγχου θα συνταχθεί έκθεση 
με τα αποτελέσματα ελέγχου (άρθρο 1 παρ. 1 της υπ’ 
αριθμ. 907/052/2.7.2003, ΦΕΚ 878/2.7.2003 τ.Β') κοινής 
υπουργικής απόφασης. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 4 του 
προοιμίου της απόφασης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Φεβρουάριου 2006 

Με εντολή Υφυπουργού 
Η Γ ενική Διευθύντρια Διοίκησης 
και Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

Αριθ. 16180/Ε5 (6) 

Σύσταση οργανικών θέσεων με σύμβαση εργασίας ιδιω¬ 
τικού δικαίου αορίστου χρόνου στο ΤΕΙ Λάρισας, σε 
εφαρμογή των διατάξεων του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του άρθρου 1 του ν. 3320/2005 «Ρύθ¬ 
μιση θεμάτων για το προσωπικό του Δημοσίου και των 
νομικών προσώπων του ευρύτερου δημόσιου τομέα και 
για τους Ο.Τ.Α.» (ΦΕΚ 48/τ.Α723.2.2005). 

2. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα Κυβερνητικά όργανα [π.δ. 
63/2005 (Α' 98)]. 

3. Τις διατάξεις του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134/τ.Α7ΐ9.7.2004). 

4. Την υπ’ αριθμ. ΔΙΔΚ/Φ1/2/6139/24.3.2004 κοινή από¬ 
φαση του Πρωθυπουργού και του Υπουργού Εσωτε¬ 
ρικών Δημ. Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών Δημ. 
Διοίκησης και Αποκέντρωσης» (ΦΕΚ 527 Β'). 

5. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432 Β'). 

6. Το π.δ. 362/2002 «Οργανισμός διοικητικών υπηρε¬ 
σιών Τεχνολογικού Εκπαιδευτικού Ιδρύματος Λάρισας» 
(ΦΕΚ 304/τ.Α7ΐ 0.12.2002). 

7. Την υπ’ αριθμ. ΔΙΠΙΔΔ/Β18/463/οικ. 8791/5.5.2005 
εγκύκλιο του Υπουργείου Εσωτερικών, Δημόσιας Διοί¬ 
κησης και Αποκέντρωσης « Ρυθμίσεις του ν. 3320/2005 
για τη σύσταση θέσεων με σύμβαση εργασίας ιδιωτικού 
δικαίου αορίστου χρόνου». 

8. Την υπ’ αριθμ. 879/23.9.2005 απόφαση του Ε' Τμή¬ 
ματος του Α.Σ.Ε.Π. η οποία διαβιβάσθηκε στο ΤΕΙ Λάρι¬ 
σας με το υπ’ αριθμ. 43400/5.10.2005 έγγραφό του. 

9. Την υπ’ αριθμ. 221/20.10.2005 πράξη του Συμβουλί¬ 
ου του ΤΕΙ Λάρισας, για την σύσταση δέκα πέντε (15) 
οργανικών θέσεων διοικητικού προσωπικού με σύμβαση 
εργασίας ιδιωτικού δικαίου αορίστου χρόνου. 

10. Το υπ’ αριθμ. 7563/8.12.2005 έγγραφο της Δ/νσης 
Διοικητικού του ΤΕΙ Λάρισας από το οποίο προκύπτει 
ότι δεν υφίστανται κενές θέσεις με σύμβαση ιδιωτικού 
δικαίου αορίστου χρόνου αντίστοιχης ή παρεμφερούς 
ειδικότητας. 

11. Την υπ’ αριθμ. 91/15.12.2004 πράξη του Υπηρεσια¬ 
κού Συμβουλίου Διοικητικού κ.λπ. Προσωπικού του ΤΕΙ 
Λάρισας. 

12. Το γεγονός ότι από τις διατάξεις της παρούσης 
προκαλείται δαπάνη σε βάρους του κρατικού προϋπο¬ 
λογισμού ύψους 250.000 ΕΥΡΩ περίπου για το τρέχον 
οικονομικό έτος η οποία, θα αντιμετωπιστεί από πιστώ¬ 
σεις του προϋπολογισμού του ΥΠΕΠΘ (Ειδ. Φ. 19-240 
ΚΑΕ 0200). Η ετήσια δαπάνη ανέρχεται σε 330.000 ΕΥΡΩ 
περίπου και θα αντιμετωπισθεί από τις πιστώσεις που 
θα εγγράφονται κατ’ έτος στον ανωτέρω προϋπολογι¬ 
σμό, αποφασίζουμε: 


Συνιστούμε στο ΤΕΙ Λάρισας τις παρακάτω δέκα πέντε 
(15) οργανικές θέσεις με σύμβαση εργασίας ιδιωτικού 
δικαίου αορίστου χρόνου, προκειμένου να καταταγούν 
σ’ αυτές ισάριθμοι συμβασιούχοι οι οποίοι υπάγονται 
στις ρυθμίσεις των διατάξεων του π.δ. 164/2004 και θα 
καλύπτουν διαπιστωθείσες πάγιες και διαρκείς ανάγκες 
του ανωτέρω Ιδρύματος. 

Α.-ΕΚΠΑΙΔΕΥΤΙΚΗ ΒΑΘΜΙΔΑ ΠΑΝΕΠΙΣΤΗΜΙΑΚΗΣ ΕΚ¬ 
ΠΑΙΔΕΥΣΗΣ (ΠΕ) 

ΕΙΔΙΚΟΤΗΤΑ: α) ΔΙΟΙΚΗΤΙΚΟΥ-ΟΙΚΟΝΟΜΙΚΟΥ Θέσεις τέσσερις (4) 

β) ΠΛΗΡΟΦΟΡΙΚΗΣ θέσεις δύο (2) 

Β.-ΕΚΠΑΙΔΕΥΤΙΚΗ ΒΑΘΜΙΔΑ ΤΕΧΝΟΛΟΓΙΚΗΣ ΕΚΠΑΙ¬ 
ΔΕΥΣΗΣ (ΤΕ) 

ΕΙΔΙΚΟΤΗΤΑ: α) ΔΙΟΙΚΗΤΙΚΟΥ-ΛΟΓΙΣΓΙΚΟΥ θέσεις τέσσερις (4) 

β) ΒΙΒΛΙΟΘΗΚΟΝΟΜΙΑΣ Θέσεις δύο (2) 

Γ.-ΕΚΠΑΙΔΕΥΤΙΚΗ ΒΑΘΜΙΔΑ ΔΕΥΤΕΡΟΒΑΘΜΙΑΣ ΕΚ¬ 
ΠΑΙΔΕΥΣΗΣ (ΔΕ) 

ΕΙΔΙΚΟΤΗΤΑ α) ΔΙΟΙΚΗΤΙΚΩΝ ΓΡΑΜΜΑΤΕΩΝ Θέσεις μία (1) 

β) ΧΕΙΡΙΣΤΩΝ ΗΛΕΚΤΡΩΝ. ΥΠΟΛΟΠΣΤΩΝ Θέσεις δύο (2) 
Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 15 Φεβρουάριου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. Αποφ. 311/4 (7) 

Ειδικό Πρόγραμμα Ολοκληρωμένης Παρέμβασης για 
144 μισθωτούς της επιχείρησης ΚΑΠΝΟΒΙΟΜΗΧΑ¬ 
ΝΙΑ ΚΕΡΑΝΗΣ ΑΒΕΕ που βρίσκονται σε επίσχεση 
εργασίας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. Του ν. 2224/1994, άρθρα 14 και 15, 

Β. του ν. 2336/1995, άρθρο 10, 

Γ. του ν. 2434/1996, άρθρο 1, 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ. ΙΔ', άρθρο 9 παρ. 2 εδ. ΙΔ'. 

2. Την υπ’ αριθμ. 7/3/31.1.2006 απόφαση της Επιτροπής 
Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την κατάρτιση Προγράμματος Ολοκληρωμένης Πα¬ 
ρέμβασης για τους μισθωτούς της επιχείρησης ΚΑ¬ 
ΠΝΟΒΙΟΜΗΧΑΝΙΑ ΚΕΡΑΝΗΣ ΑΒΕΕ που βρίσκονται σε 
επίσχεση εργασίας, το οποίο έχει ως εξής: 

ΚΕΦΑΛΑΙΟ Α' ΜΕΤΡΟ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών 
επιχειρήσεων για την απασχόληση 144 μισθωτών της 
επιχείρησης ΚΑΠΝΟΒΙΟΜΗΧΑΝΙΑ ΚΕΡΑΝΗΣ που βρίσκο¬ 
νται σε επίσχεση εργασίας, ηλικίας 18-60 ετών. 
ΠΡΟΤΕΡΑΙΟΤΗΤΑ ΣΤΗΝ ΚΑΛΥΨΗ ΤΩΝ ΘΕΣΕΩΝ 
Προτεραιότητα στην κάλυψη των θέσεων (και τουλά- 

χιστον το 30% των συνολικών θέσεων) έχουν οι άνεργοι 
που βρίσκονται σε μειονεκτική θέση, ήτοι: 

> Ανεργες γυναίκες, μητέρες ανηλίκων τέκνων 

> Ανεργοι άνω των 50 ετών. 

Από τις ως άνω 144 θέσεις ποσοστό 60% θα καλυφθεί 
από γυναίκες. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

> Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του ν. 2190/1994. 

> Ατομικές επιχειρήσεις για άτομα που είναι σύζυγοι 
ή συνδέονται με α' βαθμού συγγένεια εξ’ αίματος ή εξ’ 
αγχιστείας με τον επιχειρηματία. 

• Οι Ο.Ε.,Ε.Ε., Α.Ε. και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις 
Α.Ε., για τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ’ αίματος 
ή εξ’ αγχιστείας των ομορρύθμων εταίρων στις Ο.Ε. 
και Ε.Ε. των εταίρων της Ε.Π.Ε. και των μελών του Δ.Σ. 
στις Α.Ε. 

> Οι πολιτικές οργανώσεις, τα κόμματα, τα νυχτε¬ 
ρινά κέντρα, αίθουσες ψυχαγωγίας και εκμετάλλευσης 
ψυχαγωγικών και ηλεκτρονικών παιχνιδιών τυχερού χα¬ 
ρακτήρα, επιχειρήσεις που λειτουργούν αποκλειστικά 
και μόνο βραδινές ώρες (από 10:00 μ.μ. έως 6:00 π.μ.) 

> Οι εταιρείες παροχής υπηρεσιών φύλαξης και 
καθαριότητας. 

> Οι εταιρείες προσωρινής απασχόλησης (άρθρο 20, 
ν. 2956/2001), για μισθωτούς τους που παρέχουν εργασία 
σε άλλον εργοδότη (έμμεσος εργοδότης). 

> Οι συνεταιρισμοί για τα μέλη τους. 

> Οι τομείς ναυπηγείων, άνθρακα, κ.λπ., σύμφωνα με 
το άρθρο 1 παρ. 3 του Κανονισμού (Ε.Κ.) αριθμ. 2204/2002 
της Επιτροπής. 

3. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

3.1 ΕΠΙΧΕΙΡΗΣΕΙΣ 

Για την υπαγωγή μιας επιχείρησης στο πρόγραμμα θα 
πρέπει η δημιουργούμενη θέση εργασίας να αντιπρο¬ 
σωπεύει καθαρή αύξηση του αριθμού των εργαζομένων 
της, σε σχέση με το μέσο όρο των 12 τελευταίων μη¬ 
νών, που προηγούνται της ημερομηνίας υποβολής της 
αίτησής της. 

Η μερική και η εποχική απασχόληση υπολογίζονται 
στην καθαρή αύξηση και ισοδυναμούν με κλάσμα ετη¬ 
σίων μονάδων εργασίας. 

Στην περίπτωση που η πρόσληψη δεν αντιπροσωπεύ¬ 
ει καθαρή αύξηση του αριθμού των εργαζομένων της 
επιχείρησης, αλλά αφορά σε πλήρωση κενής θέσης που 
δημιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μή¬ 
νυση για αξιόποινη πράξη είναι δυνατή η υπαγωγή στο 
πρόγραμμα εφόσον προσληφθεί άνεργος σε μειονεκτική 
θέση. 

3.2. ΑΝΕΡΓΟΙ 

Οι άνεργοι που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• Να έχουν την ιδιότητα του άνεργου και να διαθέτουν 
δελτίο ανεργίας σε ισχύ 

• Να έχουν την ελληνική υπηκοότητα ή την υπηκοότη¬ 


τα άλλου κράτους μέλους της ΕΕ ή να είναι ομογενείς 
που έχουν δικαίωμα διαμονής και απασχόλησης στη 
χώρα μας. 

• Να έχουν συμπληρώσει το έντυπο εξατομικευμέ- 
νης παρέμβασης και να έχουν συμφωνήσει σε ατομικό 
σχέδιο δράσης. 

3.3 ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗ¬ 
ΣΕΩΝ 

• Για τα άτομα που κατά το τελευταίο 12μηνο πριν 
από την ημερομηνία υπαγωγής τους στο πρόγραμμα 
είχαν απασχοληθεί καθ’ οιονδήποτε τρόπο στην ίδια 
επιχείρηση. 

• Για άτομα που τοποθετούνται αναγκαστικά με τις 
διατάξεις ν. 2643/1998. 

• Σε περίπτωση που επιχειρήσεις που μεταβιβάστηκαν 
ή αλλάζουν νομική μορφή ή διαλύονται και επαναλει- 
τουργούν στον ίδιο ή σε άλλο χώρο με το αυτό αντι¬ 
κείμενο δραστηριότητας, η νέα διάδοχος επιχείρηση 
επιχορηγείται μόνο για όσο επιπλέον προσωπικό προ- 
σλάβει πέραν αυτού που κατά μέσο όρο απασχολήθη¬ 
κε στην προηγούμενη επιχείρηση κατά το τελευταίο 
12μηνο που προηγείται της ημερομηνίας υποβολής της 
αίτησης. 

4. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟ- 
ΓΗΤΙΚΑ 

Οι επιχειρήσεις που επιθυμούν να ενταχθούν στο πρό¬ 
γραμμα, εφόσον υπάρχουν κενές θέσεις, υποβάλλουν, 
εντός προθεσμίας η οποία θα καθοριστεί από σχετική 
εγκύκλιο του ΟΑΕΔ, αίτηση υπαγωγής στις κατά τόπους 
αρμόδιες Υπηρεσίες του Οργανισμού όπου και θα απα¬ 
σχολήσουν τους μισθωτούς που θα προσλάβουν. 

Τα δικαιολογητικά που θα υποβάλουν οι επιχειρήσεις 
είναι: 

• Έντυπη αίτηση, στην οποία θα αναφέρονται ανά 
ειδικότητα οι θέσεις για τις οποίες ζητούν να επιχο¬ 
ρηγηθούν. 

• Καταστατικό ή ΦΕΚ (όπου δημοσιεύθηκε το κατα¬ 
στατικό) ή έναρξη επιτηδεύματος. 

• Αριθμητική κατάσταση υπογεγραμμένη με το προ¬ 
σωπικό που απασχολούν ανά κατηγορία και ανά μήνα 
κατά τους 12 μήνες που προηγούνται της ημερομηνίας 
υποβολής της αίτησής τους συνοδευόμενη από υπεύ¬ 
θυνη δήλωση. 

Γ ια την ύπαρξη αυτών των προϋποθέσεων υπαγωγής 
των επιχειρήσεων στις διατάξεις της Υπουργικής αυτής 
Απόφασης κρίνουν οι κατά τόπους αρμόδιοι προϊστά¬ 
μενοι των Τ.Υ και Κ.Π.Α. του Ο.Α.Ε.Δ. 

5. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

> Οι επιχειρήσεις που πληρούν τις προϋποθέσεις 
δύνανται να ενταχθούν στο πρόγραμμα ως εξής: 

• Οι ατομικές επιχειρήσεις, καθώς και οι Ο.Ε., Ε.Ε, Ε.Π.Ε. 
που δεν απασχολούν προσωπικό εντάσσονται για μία 
(1) θέση εργασίας. 

• Οι επιχειρήσεις με προσωπικό από 1-9 άτομα εντάσ¬ 
σονται για δύο (2) θέσεις εργασίας. 

• Οι επιχειρήσεις με προσωπικό 10 ατόμων και άνω, 
εντάσσονται για αριθμό θέσεων εργασίας που αντι¬ 
στοιχεί στο 30% του μέσου όρου των απασχολουμένων 
τους κατά το τελευταίο δωδεκάμηνο πριν την ένταξή 
τους στο πρόγραμμα. 

• Οι επιχειρήσεις με προσωπικό άνω των 50 ατόμων, οι 
οποίες παρουσιάζουν καθαρή αύξηση της απασχόλησης 
κατά τη διάρκεια της τελευταίας τριετίας, μπορούν να 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2861 


ενταχθούν για αριθμό εργαζομένων που ανέρχεται μέ¬ 
χρι και 40% της μέσης απασχόλησης κατά τη διάρκεια 
του προηγουμένου έτους. 

• Σε όλες τις παραπάνω περιπτώσεις, ο συνολικός 
αριθμός των επιδοτούμενων δεν μπορεί να υπερβαίνει 
τα 100 άτομα ανά επιχείρηση. Στις περιπτώσεις επιχει¬ 
ρήσεων που διαθέτουν υποκαταστήματα, ο συνολικός 
αριθμός των επιδοτούμενων στο σύνολο των υποκατα¬ 
στημάτων δεν μπορεί να υπερβαίνει τα 100 άτομα. 

> Οι επιχειρήσεις εφόσον πληρούν τις προϋποθέσεις 
ένταξής τους στο πρόγραμμα ενημερώνονται από τις 
αρμόδιες Υπηρεσίες του ΟΑΕΔ ότι μπορούν να συμμε- 
τάσχουν στο πρόγραμμα (προέγκριση υπαγωγής στο 
πρόγραμμα). 

> Η υπόδειξη των ατόμων στις επιχειρήσεις θα 
πραγματοποιηθεί από τις Υπηρεσίες Απασχόλησης του 
ΟΑΕΔ στα πλαίσια της εξατομικευμένης παρέμβασης 
και σύμφωνα με τις προτάσεις που περιέχονται στα 
ατομικά σχέδια δράσης. 

> Μετά την εξατομικευμένη παρέμβαση των ανέργων, 
την υπόδειξή τους στις ενδιαφερόμενες επιχειρήσεις 
και την πρόσληψή τους εκδίδεται εγκριτική απόφαση 
υπαγωγής στο πρόγραμμα από τις αρμόδιες Υπηρεσίες 
Απασχόλησης του Οργανισμού. 

> Η εγκριτική απόφαση εκδίδεται μετά την πρό¬ 
σληψη του τελευταίου επιχορηγούμενου μισθωτού, η 
οποία πρέπει να γίνει το αργότερο μέσα σε ένα μήνα 
από την προέγκριση υπαγωγής της επιχείρησης στο 
πρόγραμμα. 

> Για την έκδοση των σχετικών εγκριτικών αποφά¬ 
σεων οι επιχειρήσεις υποβάλλουν το αργότερο μέσα 
σε 15 ημέρες μετά την ημερομηνία πρόσληψης, δελτία 
ανεργίας και φωτοτυπημένα αντίγραφα των αναγγελιών 
πρόσληψης που έκαναν στο πλαίσιο του προγράμμα¬ 
τος. 

6. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε ημέρα πλήρους 
απασχόλησης για τους άνεργους που βρίσκονται σε 
μειονεκτική θέση ανέρχεται στο ποσό των 20 €. 

Για τις υπόλοιπες κατηγορίες των ανέργων που θα 
προσληφθούν με το πρόγραμμα, η επιχορήγηση ανέρ¬ 
χεται στο ποσό των 16 € /ημέρα. 

Η διάρκεια της επιχορήγησης: 

> για τις Μ.Μ.Ε. που εντάσσονται στο πρόγραμμα 
ορίζεται στους δεκαοχτώ (18) μήνες 

> για τις μεγάλες επιχειρήσεις (άνω των 250 εργα¬ 
ζομένων) στους 24 μήνες. 

> Μετά τη λήξη της επιχορήγησης οι επιχειρήσεις 
δεσμεύονται να διατηρήσουν το προσωπικό για έξι (6) 
μήνες ακόμα οι Μ.Μ.Ε. και για δώδεκα (12) μήνες οι 
μεγάλες. 

Σε περίπτωση που ο επιδοτούμενος απασχολείται με 
καθεστώς μερικής απασχόλησης από 4 ώρες και άνω 
ημερησίως και λιγότερο από 8 ώρες, το ποσό επιχορή¬ 
γησης ανέρχεται στο ήμισυ του ποσού που αντιστοιχεί 
σε κάθε ημέρα πλήρους απασχόλησης. 

7. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσι¬ 
μη ημέρα πλήρους απασχόλησης και μέχρι 25 ημέρες 
κατ’ανώτατο όριο για κάθε μήνα εφόσον όμως υπάρχουν 
20 τουλάχιστον ημερομίσθια το μήνα για κάθε επιχο¬ 
ρηγούμενο εργαζόμενο. 

• Εφόσον προηγούμενο προσωπικό της επιχείρησης 


εργαζόταν λιγότερο από 20 ημέρες το μήνα και εξακο¬ 
λουθήσει να εφαρμόζεται το ίδιο καθεστώς απασχόλη¬ 
σής του και μετά την υπαγωγή της επιχείρησης στο πρό¬ 
γραμμα, τότε θα συνεχίζεται κανονικά η επιχορήγηση. 

Σε αντίθετη όμως περίπτωση (πλήρης απασχόληση 
του μη επιχορηγούμενου προσωπικού) η επιχείρηση 
υποχρεούται να το απασχολεί τουλάχιστον για 20 ημε¬ 
ρομίσθια κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει μόνο 
για έξι (6) μήνες κάτω των είκοσι (20) ημερομισθίων. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕ¬ 
ΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις 
θέσεις εργασίας (παλαιές και νέες) καθ’όλη τη διάρ¬ 
κεια του προγράμματος, 24 μήνες οι Μ.Μ.Ε. και 36 οι 
μεγάλες. 

Σε περίπτωση που η επιχείρηση μειώσει το προσωπικό 
της και εφόσον δεν το αντικαταστήσει μέσα σε τριάντα 
(30) ημέρες, το πρόγραμμα θα διακόπτεται κατά τόσες 
θέσεις εργασίας όσες μειώθηκε το προσωπικό και θα 
επιστρέφεται το αναλογούν ποσό επιχορήγησης, σύμ¬ 
φωνα με τους όρους της παρούσας κοινής υπουργικής 
απόφασης. Σε περίπτωση μη αντικατάστασης λόγω 
έλλειψης ειδικότητας (που θα διαπιστώνεται από την 
Υπηρεσία) σε επιχορηγούμενη θέση θα διακόπτεται η 
επιχορήγηση μόνο για τη θέση αυτή, χωρίς άλλες επι¬ 
πτώσεις για τον εργοδότη. 

β) Επιχειρήσεις δεν δεσμεύονται από τις παραπάνω 
διατάξεις για τα άτομα που τυχόν προσλάβουν στο 
χρονικό διάστημα που μεσολαβεί από την ημερομηνία 
κατάθεσης της αίτησής τους και μέχρι την έκδοση της 
εγκριτικής απόφασης. 

γ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με 
προγράμματα Ειδικών Κοινωνικών Ομάδων, σε περίπτω¬ 
ση που αυτά αποχώρησαν οικειοθελώς ή απολύθηκαν 
κατά τη διάρκεια του προγράμματος. 

δ) Δεν δεσμεύονται για άτομα που θα προσλάβουν 
μετά την τελευταία, με το πρόγραμμα, πρόσληψη. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχείρηση υποβάλλει: 

α) Έντυπη κατάσταση που θα περιλαμβάνει το ονο¬ 
ματεπώνυμο των προσληφθέντων βάσει του προγράμ¬ 
ματος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο ΟΑΕΔ 
σύμφωνα με το πρόγραμμα, το συνολικό ακαθάριστο 
ποσό που δικαιούται ο εργαζόμενος το οποίο δεν θα 
είναι κατώτερο του προβλεπόμενου από τις οικείες Συλ¬ 
λογικές Συμβάσεις Εργασίας (Σ.Σ.Ε.) και στη στήλη της 
υπεύθυνης δήλωσης, τις υπογραφές των προσληφθέ¬ 
ντων μισθωτών, ότι απασχολήθηκαν και πληρώθηκαν 
το χρονικό διάστημα για το οποίο ζητείται η επιχο¬ 
ρήγηση. 

β) Μισθολογικές καταστάσεις η αναλυτικές περιοδικές 
δηλώσεις (Α.Π.Δ.), οι οποίες μπορούν να υποβληθούν 
και σε ηλεκτρονική μορφή, συνοδευόμενες με υπεύθυνη 
δήλωση. 

γ) Γραμμάτιο είσπραξης ή βεβαίωσης απόδοσης 
ασφαλιστικών εισφορών 

δ) Κατάσταση προσωπικού και ωρών εργασίας θε¬ 
ωρημένη από την αρμόδια Κοινωνική Επιθεώρηση Ερ¬ 
γασίας. 

ε) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

10. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδοτών για είσπραξη της επιχορή¬ 
γησης για άτομα που θα υπαχθούν στο πρόγραμμα 
ασκούνται εντός δύο (2) μηνών από την λήξη κάθε 3μη- 
νου απασχόλησης. 

β) Σε περίπτωση εκπρόθεσμης υποβολής δικαιολογη- 
τικών είναι δυνατή κατά ένα (1) μήνα η επιμήκυνσή της 
ως άνω προθεσμίας μετά από αιτιολογημένη απόφαση 
του Προϊσταμένου της Τ.Υ. ή ΚΠΑ του Οργανισμού. 

11. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

• Είναι δυνατή η επιμήκυνση του χρόνου επιχορήγη¬ 
σης κατά τριάντα (30) το πολύ ημερολογιακές ημέρες 
με ισόχρονη δέσμευση της επιχείρησης, για μη από¬ 
λυση προσωπικού, σε περίπτωση: α)κανονικής άδειας, 
β)δικαιολογημένης ασθένειας εργαζομένου, γ)μη λει¬ 
τουργίας της επιχείρησης λόγω θερινών διακοπών, δ) 
άδειας άνευ αποδοχών που χορηγείται μετά από αίτηση 
του εργαζομένου. Η επιμήκυνση γίνεται μετά από αίτηση 
της επιχείρησης και απόφαση του Προϊσταμένου της 
κατά τόπον αρμόδιας Υπηρεσίας του ΟΑΕΔ. 

• Επίσης σε περίπτωση αντικατάστασης μισθωτού 
μέσα στην προθεσμία των τριάντα (30) ημερολογιακών 
ημερών είναι δυνατή η επιμήκυνση του χρόνου επιχορή¬ 
γησης και δέσμευσης του εργοδότη κατά 30 ημερολογι¬ 
ακές ημέρες για κάθε άτομο που αντικαταστάθηκε, μετά 
από αίτηση του εργοδότη και απόφαση του αρμόδιου 
Προϊστάμενου της Υπηρεσίας Απασχόλησης. 

12. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή 
προϋποθέσεων, μετά από οποιαδήποτε πληρωμή ποσού 
της επιχορήγησης εφαρμόζονται ανάλογα οι διατάξεις 
των παρ.7 και 8 του άρθρου 29 του ν. 1262/1982, όπως 
συμπληρώθηκε από τα άρθρα 6 και 7 του ν. 1836/1989 
και η επιχορήγηση διακόπτεται με επιστροφή του ανα- 
λογούντος ποσού. 

Ειδικότερα ο προϊστάμενος της αρμόδιας Υπηρεσί¬ 
ας Απασχόλησης του Οργανισμού, στις περιπτώσεις 
αυτές και αφού προηγουμένως καλέσει εγγράφως τον 
εργοδότη να διατυπώσει τις απόψεις του, αποφαίνεται 
με αιτιολογημένη απόφασή του για τη διακοπή της επι¬ 
χορήγησης που η επιχείρηση έχει λάβει από τον ΟΑΕΔ 
και την επιστροφή: 

- Τμήματος του καταβληθέντος ποσού, κατ’αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
χρόνου δέσμευσης. 

- Ολόκληρου του ποσού σε περίπτωση που διαπιστώ¬ 
νεται μη τήρηση εξαρχής των όρων και των προϋποθέ¬ 
σεων του προγράμματος. 

Η επιστροφή του ανωτέρω ποσού πρέπει να γίνει με 
εφ’ άπαξ καταβολή του εντός δεκαπέντε (15) ημερών 
από την κοινοποίηση της απόφασης στην επιχείρηση. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξή του. 


13. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρό¬ 
γραμμα, διαπιστωθεί ότι δεν πληροί τους όρους ή τις 
προϋποθέσεις του, ο Προϊστάμενος της αρμόδιας Υπη¬ 
ρεσίας Απασχόλησης με απόφασή του θα ανακαλεί 
την υπαγωγή της στο πρόγραμμα και θα υποβάλλει 
αναφορά στη Διεύθυνση Γραμματείας Διοικητή για τη 
διενέργεια πρόσθετου ελέγχου. 

14. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγ- 
μένων στο Πρόγραμμα επιχειρήσεων και των Υπηρεσιών 
του ΟΑΕΔ, θα επιλύεται με απόφαση της Επιτροπής 
Διαχείρισης του ΛΑΕΚ, ύστερα από ένσταση που θα 
υποβάλλεται μέσα σε τριάντα (30) ημερολογιακές ημέ¬ 
ρες από την κοινοποίηση της απορριπτικής απόφασης 
της αρμόδιας Υπηρεσίας. 

15. ΕΛΕΓΧΟΙ ΤΟΥ ΠΡΟΓΡΑΜΜΑΤΟΣ 

Οι έλεγχοι του προγράμματος θα διενεργούνται 
από υπαλλήλους του ΟΑΕΔ σύμφωνα με τα οριζόμενα 
στην υπ’ αριθμ. 2/34255/0022/6.6.2001 κοινή υπουργική 
απόφαση όπως τροποποιήθηκε και ισχύει. 

16. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Η δαπάνη για την εφαρμογή του μέτρου αυτού θα 
καλυφθεί από τον ΛΑΕΚ (ΚΑΕ 2493 Β2 του φορέα 700) 
και θα ανέλθει στο ποσό των 1.728.000€, το οποίο επι¬ 
μερίζεται ως εξής: 

- Για το έτος 2006 576.000,00 € 

- Για το έτος 2007 864.000,00 € 

- Για το έτος 2008 288.000,00 € 

17. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Οι λεπτομέρειες εφαρμογής του προγράμματος θα 

οριστούν με εγκύκλιο του ΟΑΕΔ, η οποία θα τύχει δη¬ 
μοσιότητας. 

ΚΕΦΑΛΑΙΟ Β' 

ΚΑΤΑΒΟΛΗ ΕΚΤΑΚΤΗΣ ΟΙΚΟΝΟΜΙΚΗΣ ΕΝΙΣΧΥΣΗΣ 

Καταβάλλεται εφ’ άπαξ οικονομική ενίσχυση του πο¬ 
σού των χιλιών ευρώ (1.000,00 €) για κάθε ένα από τους 
144 μισθωτούς της επιχείρησης “ΚΑΠΝΟΒΙΟΜΗΧΑΝΙΑ 
ΚΕΡΑΝΗΣ ΑΒΕΕ” που βρίσκονται σε επίσχεση εργασίας, 
σύμφωνα με την διάταξη της παρ. 3β' του άρθρου 1 του 
ν. 2434/1996 η οποία ορίζει ότι «με αποφάσεις της Επι¬ 
τροπής Διαχείρισης εξειδικεύονται προγράμματα που 
χρηματοδοτούνται από τους πόρους του προηγουμένου 

εδαφίου και ειδικότερα εκείνα που αφορούν δράσεις. 

ή την ενίσχυση των ανέργων.» με την προϋπόθεση να 
είναι άνεργοι κατά την καταβολή. 

Τ ο πιθανό κόστος της συνολικής δαπάνης θα ανέλθει 
σε 144.000,00 € (144 X 1.000,00 = 144.000,00 €) και θα 
βαρύνει εξ ολοκλήρου τον ΛΑΕΚ (ΚΑΕ 659 Α' του προ¬ 
ϋπολογισμού του Οργανισμού). 

Η καταβολής της οικονομικής ενίσχυσης να γίνει με 
τακτικό χρηματικό ένταλμα, από την Τ.Υ. Πειραιά. 

Η λήξη της καταβολής να ορισθεί σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2006 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

